open-index/open-wikipedia-markdown huggingface dataset:
Baarle Americaanagh

Ta **Baarle Americaanagh**, ta enmyssit **Baarle ny Steatyn Unnaneysit** keayrtyn, çheet er ny caghlaaghyn jeh'n Vaarle ta loayrit ayns ny Steatyn Unnaneysit. She Baarle y çhengey smoo loayrit ayns ny Steatyn Unnaneysit as t'ee coontit myr çhengey oikoil ayns 32 ass ny 50 steatyn Americaanagh as t'ee coontit myr y çhengey chadjin *[[de facto]]* ta ymmydit 'sy reiltys, 'syn ynsagh, as 'sy traght ayns dagh fer jeh ny 50 stetyn, Slyst y Cholombey, as ayns dagh croghane goaill magh y Phurt Verçhagh. Ga nagh vel leigh ayn ta enmyssey yn Vaarle myr çhengey oikoil ny Steatyn Unnaneysit, ta  ("Oardagh Kiannoortagh 14224") veih'n vlein 2025 fogrey dy nee çhengey oikoil ee. Veih'n 20oo eash yeianagh, haink Baarle Americaanagh dy ve ny sorçh Baarle smoo cummaghtagh er feie ny cruinney.

Ta caghlaaghyn y Vaarle Americaanagh goaill stiagh ram kiaddaghyn jeh fockley-magh, jeh tasht-fockle, as jeh lettyraghey ta unnaneysit er feie ny Steatyn Unnaneysit agh nagh vel cosoylagh rish ny sorçhyn elley jeh'n Vaarle er feie ny cruinney. Ta çhengoaylleeyn genmyssey blass erbee jeh'n Vaarle Americaanagh ny Chanadagh gyn cowraghyn ynnydagh, kynneeagh, ny cultooragh Americaanish Chadjin, ny  'sy Vaarle hene; t'eh coodaghey continuum blass colaik ta dooghyssagh ayns ardjyn er lheh jeh ny Steatyn Unnaneysit agh ta kianglt er lheh rish ny meanyn mooarey scaalheanee as rish y ghlare ynsit. Ansherbee, cha nel feanish hengoaylleeagh henndeeagh ny roie cur rish yn eie nagh vel agh un vlass mooar Americaanagh ayn. Ta sheean y Vaarle Americaanagh foast gaase as gaafilley, raad ta blassyn ynnydagh ennagh lheie as ta blassyn mooarey ardjynagh enneagh er n'aase 'sy 20oo eash.

## Jeeagh er neesht
* Anchaslyssyn eddyr Baarle Americaanagh as Baarle Ghoaldagh
* Baarle Chanadagh
* Baarle Vanninagh

## Imraaghyn
### Symnaghyn

### Farraneyn

* 
*
Bambalouni

She teastag villish Hooneeshagh eh **bambalouni** (Arabish: بمبالوني), ny **bambaloni** keayrtyn. Foddee eh ve jeant 'sy valley ny kionnit ayns shappyn bee leah. T'eh aarlit ass teayst flooyr as freeghit ayns ooill. T'eh eeit marish shugyr ta spreiht er ny marish mill as eh er ny ve baiht ayn. T'eh eeit traa erbee car y laa. Chur eh rish ardsmooinaght y teastag sfenj ta eeit dy lheeadagh feie Maghreb, as ta enmyssit sfinz 'sy Leeb.

## Galleree

Bambaloni 2.jpg
Balbalounii.jpg
Bambalouni 07.JPG


## Jeeagh er neesht
*Bombolone, lhieggan Iddaalagh y vambalouni
*Sfenj
*Sfinz
*Rolley sorçhyn teastag
*Rolley teaystyn freeghit
*Coagyraght y Tooneesh
*Tulumba
*Fritelli
*Puff-puff
*Coagyraght y Leeb

## Kianglaghyn magh
*
Golf (fillym)

She fillym aittys tostagh Americaanagh veih'n vlein 1922 eh **Golf**. Ta'n fillym goaill stiagh ny cloiederyn Larrey Semon as Oliver Hardy. Ta'n fillym er ny ve skeaylt magh er DVD.

## Skeeal
As eh gymmydey tarrar dy yannoo tuill 'sy laare echey, ta golfeyr jiooldaghey veih staayney veih'n gholf, leaystey clubyn veih claare buird, smoashal scanneyn as siyn craie feie'n thie, goaill stiagh bwoalley bluckanyn stiagh ayns meillaghyn awree e naboo (Oliver Hardy).

## Skimmee
* Larry Semon my y Mac
* Lucille Carlisle myr y Inneen, y Flapper fynn
* Al Thompson myr yn Ayr
* Oliver Hardy myr y Naboo (myr Babe Hardy)
* Vernon Dent my y Dooinney sooree
* William Hauber myr Mr. Dub
* Eva Thatcher myr Mrs. Dub
* Fred Lancaster myr Golfeyr
* Joe Rock myr Golfer (myr Joe Basil)
* Pete Gordon myr Golfer

## Jeeagh er neesht
* Rolley filmyn Americaanagh veih'n vlein 1922

## Imraaghyn

## Kianglaghyn magh
*
*Giarrag jeh'n fillym ec silentera.com
What Price Beauty?

She fillym drama tostagh Americaanagh veih'n vlein 1928 eh ***What Price Beauty?*** . V'eh stiurit ec Tom Buckingham as ta Nita Naldi, Natacha Rambova, as Pierre Gendron cloie ayn. Va'n fillym er ny recortyssey ayns Boaldyn 1925 agh cha row eh skeaylt magh agh ayns Jerrey Geuree 1928. Ta'n fillym goaill stiagh y roltag ry-heet Myrna Loy ayns paart beg. Hayrn e cloie anaase lheeadagh, red chur dy mooar rish e coorse bea.

Va settyn y fillym kiadit lesh y stiureyder ellyn William Cameron Menzies.

## Skeeal
Ta streel andooghyssagh as caillin çheerey meein cohirrey noi y cheilley son cleayn y reireyder jeh'n thie aalid y hayrn j'ee hene.

## Skimmee
* Nita Naldi myr Rita Rinaldi  
* Natacha Rambova 
* Pierre Gendron myr John Clay  
* Virginia Pearson my Mary  
* Dolores Johnson 
* Sally Winters 
* La Supervia 
* Marilyn Newkirk 
* Victor Potel 
* Caroline Rankin
* Templar Saxe 
* Leo White
* Rosalind Byrne 
* Myrna Loy myr Streel

## Imraaghyn

### Feanish
Emily W. Leider. *Myrna Loy: The Only Good Girl in Hollywood*. University of California Press, 2011.

## Kianglaghyn magh
*
Crashing Through (fillym)

She fillym Sheear-skeeal tostagh Americaanagh veih'n vlein 1928 eh ***Crashing Through***. V'eh stiurit ec Tom Buckingham as ta Jack Padjan, Sally Rand, as Tom Santschi cloie ayn.

## Skimmee
* Jack Padjan myr Tex Belden 
* Sally Rand myr Rita Bayne 
* William Eugene myr Jim Bayne 
* Buster Gardner myr Slim 
* Tom Santschi myr Bart Ramy 
* Duke R. Lee myr Sheriff

## Imraaghyn

## Kianglaghyn magh
*
The Cyclone Rider

She fillym contoyrtys tostagh Americaanagh veih'n vlein 1924 eh ***The Cyclone Rider***. V'eh stiurit lesh Tom Buckingham. Ta prentyn jeh'n fillym foast er mayrn ayns Tashtlann Fillym y Çheck.

## Skimmee
* Reed Howes myr Richard Armstrong
* Alma Bennett myr Doris Steele
* William Bailey myr Reynard Trask
* Margaret McWade myr Mrs. Armstrong
* Frank Beal myr Robert Steele
* Evelyn Brent myr Weeping Wanda
* Eugene Pallette myr Eddie
* Ben Deeley myr Silent Dan
* Heinie Conklin myr Remus (my Charles Conklin)
* Bud Jamison myr Romulus

## Imraaghyn

## Kianglaghyn magh
*
The Agent (fillym 1922)

She fillym aittys tostagh Americaanagh veih'n vlein 1922 eh ***The Agent***. V'eh stiurit ec Tom Buckingham as va Oliver Hardy yn preeu-aghteyr ayn.

## Skimmee
* Larry Semon myr Jantagh Conastagh
* Lucille Carlisle myr Jantagh Conastagh, fo Chlea
* Oliver Hardy myr Don Fusiloil (treishtit myr Babe Hardy)
* Al Thompson
* Kittie Rinehart
* William Hauber
* Robert McKenzie
* Harry DeRoy
* Alfred Wertz
* Dan Maines
* Joe Rock myr Bit Role (neuhreishtit)

## Jeeagh er neesht
* Rolley filmyn Americaanagh veih'n vlein 1922

## Kianglaghyn magh
*
Åke Ödmark

She ard-lheimmeyder Soolynnagh va **Åke Ödmark** (29 Jerrey Fouyir 1916 – 4 Mean Fouyir 1994). Haink eh stiagh 'sy 12h ynnyd ec Cloiaghyn Olympagh y Touree, 1936 as 'sy chiarroo ynnyd ec Feniaghtys Roortaghys Oarpagh, 1938. As eh 19 bleeaney d'eash, she eshyn va'n commagh s'aa veih'n Toolynn ec Cloiaghyn y vlein 1936. Chossyn Ödmark yn enmys Soolynnagh ayns 1939 as reesht ayns 1940. Ayns 1941 haink eh dy ve ny chied Hoolynnagh dy lheim ny s'yrjey na 2.00 m ayns cohirrey oikoil.

Hass Ödmark er son IFK Strömsund as UoIF Matteuspojkarna.

## Imraaghyn

## Kianglaghyn magh
* 
* 
* 
* 
*
Corrado Mancioli

She peinteyr Iddaalagh va **Corrado Mancioli** (23 Mean Souree 1904 &ndash; 20 Mean Fouyir 1968). Va'n obbyr echey coontit myr ayrn jeh ny cohirraghyn ellyn ec Cloiaghyn Olympagh y Touree, 1936 as reesht ayns Cloiaghyn Olympagh y Touree, 1948.

## Imraaghyn
Ellyneyr

Ta **ellyneyr** çheet er peiagh erbee ta croo ellyn ny cliaghtey ny h-ellynyn. 'Sy ghlare chadjin, cha nel sleih as ard-scoillaryn gymmydey yn fockle shen agh dy chur sheese er cliaghteyryn ny h-ellynyn sooilley ny lomarcan. 

Ansherbee, ta'n fockle ymmydit dy mennick chammah ayns dellal eunysseyrys dy chur sheese er aghteyryn, kiaulleyderyn, arraneyderyn, daunseyryn, as cloiederyn. S'fondagh ymmyd yn ockle "ellyneyr" dy chur sheese er screeudeyryn, agh s'goan yn ymmyd shen; 'sy cheeal shen, ta'n fockle ughtar ymmydit ny s'menkey.

Ga dy vel ymmyd yn ockle "ellyneyr" feer chadjin, cha nel coardailys ayn bentyn rish meanal yn ellyn—as, kyndagh rish shen, cha nel eh shickyr quoi ta ny ellyneyr as quoi nagh vel ny ellyneyr. Shymmey ellyneyr as sheiltynagh ta foast resooney meanal cheeal yn ockle "ellyn.".

## Jeeagh er neesht
* Shennaghys yn ellyn
* Ny h-ellynyn rere ard
* Studeyrys-sheelnaue
* Rolley peinteyryn rere ennym
* Rolley peinteyryn
* Rolley fotografeeyn
* Rolley cummeyderyn kiaull
* Rolley jallooderyn
* Ellyneyr tattoo

## Imraaghyn

## Kianglaghyn magh

*
Oro nero

She fillym drama Iddaalagh veih'n vlein 1942 eh ***Oro nero*** (). Va'n fillym stiurit ec Enrico Guazzoni as Camillo Mastrocinque. She Juan de Landa, Carla Candiani, as Piero Pastore va ny preeu-aghteyryn ayn. Va'n fillym glackit ec Seyrlannyn Cinecittà 'sy Raue as ec Seyrlannyn Pisorno ayns Tirrenia. Va settyn y fillym kiaddit ec y stiureyder ellyn Ivo Battelli.

## Skimmee
* Juan de Landa myr	Pietro
* Carla Candiani myr Grazia
* Piero Pastore myr Marco
* Friedrich Benfer myr Nicola 
* Mara Landi myr Marta
* Giuseppe Rinaldi myr Carlo Marini
* Elena Altieri myr La collega di Marta
* Maria Vittoria Guerra myr Marta da bambina
* Giulio Battiferri myr dooinney sooree ard-voyrnagh lesh Grazia

## Imraaghyn

## Lioaryn
* Scaglione, Massimo. *I divi del ventennio: per vincere ci vogliono i leoni--*. Lindau, 2005
* Urban, Maria Bonaria. *Sardinia on Screen: The Construction of the Sardinian Character in Italian Cinema*. Rodopi, 2013.

## Kianglaghyn magh
*
1972 (albym)

She ***1972*** y kiarroo albym lesh y chiaulleyder çheerey indie Josh Rouse. V'eh skeaylt magh er Rykodisc er 26 Luanistyn 2003.

## Listal ny raneyn

## Imraaghyn
Red classicagh chryss Kuiper

**Red classicagh chryss Kuiper**, ta enyssit **cubewano** ("QB1-o") chammah, she corpane ayns cryss Kuiper (KBO) marish corrid injil ta cruinlaghey çheu hoal jeh Neptioon as nagh vel stiurit lesh aavuilley cruinlagh marish Neptioon. Ta cruinlee  40–50&nbsp;AU er essylys lieh-vooar ec *cubewano*yn as, neughollrish Pluto, cha nel ad tessenaghey cruinlagh Neptioon. T'eh meanal dy vel corrid injil as, keayrtyn, cleayn injil oc, gollrish ny planaidyn classicagh.

Ta'n ennym "cubewano" çheet ass y chied chorpane tessen-Neptioonagh (TNO) va feddynit lurg Pluto as Charon: 15760 Albion, va enmyssit dy shallidagh myr (15760)  derrey Jerrey Geuree 2018. Va corpaneyn cosoylagh enmyssit dy mennick myr "QB1-o", or "cubewanos" (*cubewanoyn*), ass y chorpane shen, ga dy vel yn enmys "classicagh" ymmydit ny s'menkey 'sy lettyraght oaylleeaght.

Ta corpaneyn enmyssit myr *cubewano*yn goaill stiagh:
* 15760 Albion (enmyssit myr  chammah as chur rish yn enmys "cubewano")
* 136472 Makemake, planaid crivassanagh 
* 50000 Quaoar as 20000 Varuna, y daa jeu coontit myr y TNO smoo ec traa nyn veddyssynyn 
* 19521 Chaos, 58534 Logos, 53311 Deucalion, 66652 Borasisi, 88611 Teharonhiawako
* , , 55565 Aya, 
* 486958 Arrokoth

Va 136108 Haumea rang-oardit myr *cubewano* dy shallidagh hoshiaght lesh y Minor Planet Center ayns 2006, agh v'eh feddynit magh ny s'anmey dy vel cruinlagh aavuiltagh echey.

## Rolley

Shoh rolley keintagh jeh corpanyn classicagh chryss Kuiper. Rish Jerrey Souree 2023, ta mysh 870&nbsp;corpaneyn marish  as .

* 15760 Albion
* 20000 Varuna
* 307261 Máni
* 
* 
* 
* 
* 
* 120347 Salacia
* 
* 145452 Ritona
* 
* 148780 Altjira
* 
* 
* 174567 Varda
* 
* 19521 Chaos
* 
* 
* 
* 
* 
* 486958 Arrokoth
* 50000 Quaoar
* 
* 53311 Deucalion
* 55565 Aya
* 
* 
* 58534 Logos
* 66652 Borasisi
* 
* 79360 Sila–Nunam
* 
* 
* 
* 
* 88611 Teharonhiawako
* 

## Jeeagh er neesht
* Rolley corpaneyn rollageydagh

## Fo-noteyn

## Imraaghyn

## Kianglaghyn magh

*
*
*
*
*
Tecla Insolia

She ben-aghteyr as arraneyder Iddaalagh ee **Tecla Marianna Insolia** (ruggit er 13 Jerrey Geuree 2004). Ta enney share urree kyndagh rish e paart myr Modesta Spataro 'sy drama çhellveeish shey ayrn veih'n vlein 2025 ''The Art of Joy'' (), t'er ny chormal veih'n noaskeeal fo'n ennym cheddin lesh Goliarda Sapienza.

## Bea leah as ynsagh
Va Tecla Marianna Insolia ruggit er 13 Jerrey Geuree ayns Varese, Lombardia, yn Iddaal. Ny s'anmey, darree ee dys Piombino, y Tuscaan, raad ghow ee toshiaght rish lessoonyn arraneys marish Gianni Gepi ec y Woodstock Academy School of Music tra v'ee queig bleeaney d'eash. As ee jeih bleeaney d'eash, hoshee ee cloie dy mennick as ren ee lhiasaghey anaase 'syn arraneys as 'syn aghteyrys. Ren ee traenal marish y çheshaght chultooragh *Le Muse*, va bunnit lesh Gianna Martorella, raad hooar ee coyrle as stiurey veih shiartanse dy cheirdee eunysseyrys, goaill stiagh y stiureyder Beppe Vessicchio, yn arraneyder Giò Di Tonno, as yn aghteyr Gianmarco Tognazzi.

## Imraaghyn

## Kianglaghyn magh

* 
*
Aditi Saigal

She arraneyder as ben-aghteyr Injinagh ee **Aditi Saigal** (ruggit er ), t'er enney fo'n ennym ardan **DOT**. Ta enney share urree kyndagh rish e paart myr Ethel Muggs 'sy fillym *[[The Archies (fillym)|The Archies]]* veih'n vlein 2023. Va Saigal coontit lesh *[[Forbes|Forbes India]]* er e rolley 30 Under 30 'sy vlein 2024.

## Kehidupan awal
She inneen lesh Shena Gamat as Amit Saigal ee Aditi Saigal. She ellyneyr as ben-aghteyr ta bunnit ayns Delhi ee e moir, t'er n'obbraghey ayns filmyn lheid as *[[Band Baaja Baraat]]* as *[[Dev.D]]*. Va'n ayr eck, enmyssit Papa Rock ayns pobble craa-chiaull yn Injey, ny chraa-chiaulleyder as she eshyn va bunneyder y chied earishlioar chraa-chiaull Injinagh, *Rock Street Journal*. Scarr e paarantyn veih e cheilley ayns 2006 as jiu t'ee goll fo currym e shenn-phaarantyn ayrey, Ashok Kumar Saigal as Madhu Saigal.

Ghow Saigal jerrey rish e ynsagh 'syn Injey as, eisht, ren ee frastyl er Ollooscoill Bangor ayns Bretyn raad hooar ee keimyn 'sy chiaull as 'sy screeudeyrys crootagh. Ny s'anmey, hooar ee keim vainshtyragh 'sy churriglym as 'sy pholasee veih Ollooscoill Ghlaschu.

## Imraaghyn

## Kianglaghyn magh

*
Aditi Singh Sharma

She arraneyder aachloie Injinagh ee **Aditi Singh Sharma** (ruggit er ). Ren ee e chied çheet-magh goaill arraneyn aachloie ayns Bollywood ayns *[[Dev.D]]* lesh Anurag Kashyap. Ta enney er Sharma kyndagh rish e obbyr ayns filmyn lheid as *Dev.D*, *[[No One Killed Jessica]]*, *[[Dhoom 3]]*, *[[2 States (fillym 2014)|2 States]]*, *[[Agent Vinod (fillym 2012)|Agent Vinod]]*, as *[[Heroine (fillym 2012)|Heroine]]* mastey filmyn elley.

## Imraaghyn

## Kianglaghyn magh
*
Aida Vee

She kiaulleyder Oogandagh ee **Aida Victoria Nakityo Ssebakiggye** (ruggit er 26 Luanistyn 1997), t'er enney dy keirdagh myr **Aida Vee**. She Aida Vee nane jeh ny co-vunneyderyn as yn ard-arraneyder da Urbana Band, bann cloie vio ren coodaghey ram shaanraghyn dy chiaull. 

Tra v'ee frastyl er yn ard-scoill ayns Vienna College Namugongo, hooar ee shiartanse d'aundyryn kyndagh rish schlei as e crootaght. Chloie ee er son yn Affrick ec feaillaghyn Napa tra v'ee foast ec Scoill Phoinnaragh Gayaza 'syn ard-vrastyl/brastyl tree as t'ee er ny gheddyn enney kyndagh rish e contoyrtys rish y çhynskyl kiaull.

## Imraaghyn
NGC 3553

She co-rollageys daa-ghronnagh ayns co-hollys rollageagh y Cheeaght eh **NGC 3553**. V'eh feddynit magh ayns Mayrnt 1885 lesh Guillaume Bigourdan. She oltey jeh'n dhossan co-rollageagh Abell 1185 t'eh.

## Imraaghyn

## Kianglaghyn magh
*
Guillaume Bigourdan

She rollageyder Frangagh ec Reayrtlann Phaarys va **Guillaume Bigourdan** (6 Averil 1851 – 28 Toshiaght Arree 1932). V'eh ny eaghtyrane er Academee Oaylleeaghtyn y Rank.

Ta enny mie er kyndagh rish yn aght echey son dy hoiaghey fodreayrtanyn, ta foast ymmydit jiu lesh ram rollageyderyn amateyragh. Er y chooid smoo, ren eh studeyryssyn er neealyn as va Boyn Airhey Heshaght Reeoil y Rollageydys bronnit er ayns 1919 kyndagh rish yn obbyr shen.
Co-rollageys daa-ghronnagh

Ta **co-rollageys daa-ghrommagh** (cowrit S0) çheet er sorçh dy cho-rollageys lieh-vollagh eddyr co-rollageyssyn eelipsagh (cowrit E) as co-rollageyssyn caslagh ayns skeimyn rang-oardraghey jalloo-oaylleeagh co-rollageyssyn. T'eh goaill stiagh jysk mooar-scaailley agh cha nel roihaghyn caslagh mooar-scaailey echey. She co-rollageyssyn jysk ad co-rollageyssyn daa-ghronnagh raad ta'n chooid smoo jeh'n stoo eddyr-rollageagh ymmydit ny caillt as, kyndagh rish shen, cha nel mooarane rollageyn goll er croo ayndaue. Ansherbee, foddee ad freayll ram joan ayns ny jyskyn oc. Myr eiyrtys, t'ad jeant ass shenn rollageyn (gollrish co-rollageyssyn eelipsagh). Dyn bwooise da ny caghlaaghyn jalloo-oaylleeagh, ta troghyn cadjin cosoylagh, gollrish troghyn scaanagh as mooinjeryssyn scaailey, ec co-rollageyssyn daa-ghronnagh as eelipsagh. Ta'n daa jeu coontit dy mennick myr co-rollageyssyn leah ta gaafilley dy surransagh 'syn ayrn ynnydagh jeh'n Tuinney er y chooid sloo. Ta ny co-rollageyssyn ES marish jyskyn mean-scaailey oc kianglaghey ny co-rollageyssyn E rish ny co-rollageyssyn S0.

## Sampleyr
* Co-rollageys y Wheeyl Chairt, co-rollageys daa-ghronnagh mysh 500 millioon dy hollys-vleeantyn foddey ersooyl ayns co-hollys rollageagh y Jallooder
* NGC 2787, co-rollageys daa-ghronnagh schimmeigagh
* NGC 3115
* NGC 3632
* NGC 4608, co-rollageys daa-ghronnagh schimmeigagh  mysh 56 millioonyn dy hollys-vleeantyn foddey ersooyl 'sy Voidyn
* NGC 5866
* NGC 1533, co-rollageys daa-ghronnagh frauehoyllee ayns co-hollys rollageagh y Doraid

## Galleree

Coadan:A greedy giant.jpg|Ta NGC 1222 cummal tree ardjyn cruinn.
COadan:Hubble Finds a Lenticular Galaxy Standing Out in the Crowd (29092024214).jpg|alt=PGC 83677 image obtained as part of the Coma Cluster Survey.|Jalloo er PGC 83677 goit myr ayrn jeh Towshan Ghossan y Fuilt
Coadan:Busy bees.jpg|Ta co-rollageys daa-ghronnagh NGC 5308 soit begnagh 100 millioonyn dy hollys-vleeantyn foddey ersooyl ayns cohollys rollageagh y Cheeaght.
Coadan:Elegance conceals an eventful past.jpg|She co-rollageys daa-ghronnagh eh NGC 4111, ta soit mysh 50 millioonyn dy hollys-vleeantyn ayns co-hollys ny Moddee Feeaihagh.
Coadan:At the centre of the tuning fork Mrk 820.jpg|She co-rollageys daa-ghronnagh eh Mrk 820 ta rang-oardrit myr sorhç S0 er Gollage Chiaullee Hubble.
Coadan:A fascinating core.jpg|She co-rollageys daa-ghronnagh eh Messier 84 ta mie er enney kyndagh rish ny surnovae ayn.
Coadan:The third way of galaxies.jpg|Va'n co-rollageys daa-ghronnagh NGC 6861 feddynit magh ayns 1826 lesh y rollageyder Albinagh James Dunlop.
Cartwheel Galaxy.jpg|Co-rollageys y Wheeyl Chairt


## Jeeagh er neesht
* Co-rollageys fess

## Imraaghyn
Helena Pieske

She ben-aghteyr Germaanagh ee **Helena Pieske** (ruggit 'sy vlein 2007). Haghyr e chied phaartyn ayns 2014 tra chloie ee Maja Scholze 'syn episode "Außer Kontrolle" jeh'n straih hellveeish *[[In aller Freundschaft]]* as Lynnie Schmüll 'syn ard-fillym *[[Bibi & Tina: Voll verhext!]]* lesh Detlev Buck.

'Sy vlein 2015, chloie ee Lotta-Sophie von Engelbrecht ayns episode jeh'n straih hellveeish *[[In aller Freundschaft – Die jungen Ärzte]]*. Chloie ee Miechen 'sy drama fansee *[[Im Spinnwebhaus]]*; va'n fillym lesh Mara Eibl-Eibesfeldt er ny chloie da'n chied cheayrt 'sy veer "Scannaneaght Pherspectagh y Ghermaan" jeh Berlinale 2015. Chammah's shen, chloie ee Stefanie Wilke 'sy fillym  *[[Kommissar Marthaler – Engel des Todes]]* lesh ZDF.

Eddyr ny bleeantyn 2018 as 2020, chloie Pieske Steffi Fischer 'sy straih hellveeish *[[Deutschland 83]]*.

Ta Pieske cloie Agnes Nielsen aeg 'sy straih *[[Dark (straih hellveeish)|Dark]]* lesh Netflix.

Veih Averil 2022 (veih episode 967), ta Pieske cloie yn paart aahaghyrtagh Hanna Globisch, yn inneen lesh Dr. Kathrin Globisch (Andrea Kathrin Loewig), 'sy straih hellveeish *In aller Freundschaft*.

Ta shuyr ny shinney, y ben-aghteyr Emilia Pieske, as lieh-huyr, y ben-aghteyr Elisa Schlott eck.

## Imraaghyn

## Kianglaghyn magh

*
Smith Newell Penfield

She cummeyder as organeyr Americaanagh va **Smith Newell Penfield** (4 Averil 1837 – 7 Jerrey Geuree 1920) was an American composer and organist.

## Bea aeg as ynsagh
Va Penfield ruggit ayns Oberlin, Ohio, ny Steatyn Unnaneysit. Ren eh studeyrys ec Oberlin College, raad dirree eh magh ass lesh keim 'sy vlein 1858. Ren eh studeyrys ec y Scoill Chiaullee ayns Leipzig marish Ignaz Moscheles, Carl Reinecke, Ernst Richter, as Moritz Hauptmann, as dirree eh magh 'sy vlein 1869. Hooar eh ollooaght 'sy chiaull veih Ollooscoill York Noa 'sy vlein 1885.

## Coorse
Reesht ayns ny Steatyn Unnnaneysit, ren Penfield gobbraghey myr ynseyder kiaull ayns Rochester as ren eh bunnaghey Club Mozart as scoill chiaullee ayns Savannah, y Çhorshey.'Sy vlein 1885, ren eh shirveish myr Eaghtyrane er Sheshaght Ashoonagh ny h-Ynseyderyn Kiaullee.

Ta e chummaghyn goaill stiagh soiaghey jeh Psalm 18, fosley, kiaraid streng, peeshyn da'n organe as da'n phianney, obbraghyn cochiaullee, as arraneyn.

## Bea phersoonagh
Phoose Penfield rish Sarah Elizabeth Hoyt 'sy vlein 1860. Va un inneen oc.

## Imraghyn

## Kianglaghyn magh
*
Castle Peak (yn Antarctagh)

She mullagh pyramidoil rio-choodit er Lieh-innys yn Antarctagh eh **Castle Peak** (Baarle son "Mullagh y Chashtal"). T'eh ny hassoo  er yrjid, jeeragh jiass veih Awin Rioee Murphy as faggys da çheu heear Ard-chlaare Avery ayns Thalloo Graham. Ta cummey cughlin giarrit echey marish baare runtit as t'eh ny hassoo  erskyn y rio ta mygeayrt echey. Ren y Falkland Islands and Dependencies Aerial Survey Expedition towshaney yn slieau da'n chied cheayrt foddey er-ash 'sy vlein 1946 as ren ad enmyssey eh er-yn-oyr dy row eh cosoylagh rish cashtal mean-eashagh brisht.

## Imraaghyn
*&nbsp;Ta'n art shoh goaill stiagh stoo 'sy reamys theayagh veih "Castle Peak", *[[Geographic Names Information System]]*, United States Geological Survey
Strooan y Tideyr

Ta **Strooan y Tideyr** () çheet er strughtoor ard-hroggalagh liauyr dy rollageyn ta filley mygeayrt Raad Mooar Gorree ayns cruinlagh ta begnagh goll tessen ny poullyn galactagh. T'eh jeant jeh rollageyn va raipit dy tidee veih Co-rollageys Crivassanagh Eelipsagh y Tideyr, myr eiyrtys er obbraghey yn vestey jeh rish Raad Mooar Gorree harrish billoonyn dy vleeantyn.

Va'n strooan rollageagh shoh currit roish lesh Donald Lynden-Bell 'sy vlein 1995 erreish da ren eh oltscarrey rheynn ny dhossanyn bluckanagh ayns Raad Mooar Gorree. Chur Newberg as e choheshaghtee (2002) as Majewski as e choheshaghtee (2003) enney er y strughtoor hene lesh fysseree veih ny towshanyn 2MASS as SDSS. 'Sy vlein 2006, ren Belokurov as e cho-obbreeyn feddyn magh dy row daa vanglane ec Strooan y Tideyr.

Tra va'n nhee shannayragh mynyiarrit veih e cheilley car yn eddyr-obbraghey, chur eh leaystaghyn (cosoylagh rish sheean-tonnyn) trooid strughtoor laue chaslagh Raad Mooar Gorree. Ta bree ny leaystaghyn shen ry-akin jiu myr bratyn çhiu as goan jeh rheynnyn rollageagh erskyn as fo Corys ny Greiney. Jiu, ta soiaghey Strooan y Tideyr conastagh rish ny brattyn baghtallagh cur rish y smooinaght dy vel Co-hollys Crivassanagh Eelipsagh y Tideyr kyndagh lesh y vrishey stiagh shen.

## Jeeagh er neesht
* Rolley strooanyn rollageagh

## Imraaghyn

## Kianglaghyn magh
*Deriving The Shape Of The Galactic Stellar Disc (SkyNightly) 17 Mayrnt 2006
*Deriving the shape of the Galactic stellar disc, cur-magh naight A&A, 16 Mayrnt 2006
Donald Lynden-Bell

She fishigagh rollageagh sheiltynagh Goaldagh va **Donald Lynden-Bell** CBE FRS (5 Averil 1935 – 6 Toshiaght Arree 2018). She eshyn va'n chied dooinney dy yannoo magh dy vel co-rollageyssn cummal tuill ghoo hur-ghloutagh 'sy çheshvean oc, as dy vel lheid tuill ghoo cur bree rish quasaryn. She Eaghtyrane Heshaght Reeoil y Rollageydys (1985–1987) va Lynden-Bell as hooar eh ram aundyryn kyndagh rish yn obbyr echey, goaill stiagh Aundyr Kavli da Fishig Rollageydagh. Ren eh obbraghey ec Ollooscoill Cambridge feie yn slane choorse echey raad v'eh ny chied stiureyder 'syn Undinys Rollageydys ayn.

## Onnoryn
### Aundyryn
*Boyn Karl Schwarzschild (1983)
*Boyn Eddington (1984)
*Aundyr Brouwer lesh Sheshaght Rollageydagh America, Rheynn y Rollageydys Gleashaghtagh (1991)
*Boyn Airhey Heshaght Reeoil y Rollageydys (1993)
*Boyn Bruce (1998)
*Academee Ashoonagh ny h-Oaylleeaghtyn, Aundyr John J. Carty da Ardjaghey yn Oaylleeaght (2000)
*Leaghteyrys Henry Norris Russell (2000)
*Y chied Aundyr Kavli da Fishig Rollageydagh (2008), marish Maarten Schmidt
*Oltey Academee Oaylleeagh as Lettyryn Norlynn.

### Enmyssit ass
*Y roltageagh 18235 Lynden-Bell

## Imraaghyn
Yaroslavl

She ard-valley shenndeeagh Rooshagh eh **Yaroslavl** (). She ynnyd reiragh Wheiggey Yaroslavl, y Roosh, t'eh. T'eh soit  çheu hiar hwoaie veih Moscow. She Laare Eiraght Dowanagh yn ayrn shenndeeagh jeh'n ard-valley as t'eh soit er çheet ry-cheilley awinyn y Volga as Kotorosl rivers. She ayrn jeh'n Ainey Airkey, possan jeh ard-valjyn shiar hwoaie veih Moscow as ayrn mooar scanshoil oc ayns shennaghys y Roosh. Ta  sleih cummal 'syn ard-valley.
 
## Noteyn

## Imraaghyn

## Kianglaghyn magh

* Ynnyd-eggey oikoil Yaroslavl 
* Lioar-enmey Dellal Yaroslavl 
* Slane-reayrtyssyn Yaroslavl
* Ard-obbrinys co-emshiragh Yaroslavl
* Fotografyn
* Theater Volkov
* Yaroslavl-Online – Ynnyd-eggey Baarlagh bentyn rish Yaroslavl
Csákány

She balley beg ayns Coontae Somogy, yn Ungaar, eh **Csákány**.

## Kianglaghyn magh
* Caslys-çheerey straiddey 

## Imraaghyn
Max Domarus

She screeudeyr, aaronseyder, screeudeyr shennaghys, recortysser, çhyndaader, as soilsheyder Germaanagh va **Maximilian Bernhard Domarus** (1911–1992).

Ta enney share er Domarus kyndagh rish yn obbyr henndeeagh ren eh bentyn rish y Trass Reich as oraidyn Adolf Hitler. She ughtar as reagheyder va Domarus er yn ym-lioar 3,330 duillagyn ta enmyssit *[[Hitler. Reden und Proklamationen|Hitler. Reden und Proklamationen 1932–1945. Kommentiert von einem deutschen Zeitgenossen]]* (). 

Ta obbyr Domarus, er y chooid smoo, coontit myr fer jeh saaseyn smoo femoil as barrantoil bentyn rish oraidyn Hitler as myr recortys gyn cosoylaght er y Trass Reich. Ansherbee, va marranyssyn chron-oaylleeagh as feerysagh beggey ayn 'sy chied lhieggan: ren ny marranyssyn shen cur rish aachoodaghey Jeelaneyn Hitler lesh Konrad Kujau myr farscreeuyn er-yn-oyr ren eh coipal ny marranyssyn shen stiagh ayns ny Jeelaneyn.

## Rolley lioaryn
* Domarus, M. (1990). *[[Hitler. Reden und Proklamationen]] 1932 – 1934. Kommentiert von einem deutschen Zeitgenossen. Ym-l 1.*  
* Domarus, M. (1992). *[[Hitler. Reden und Proklamationen]] 1935 – 1938. Kommentiert von einem deutschen Zeitgenossen. Ym-l 2.*  
* Domarus, M. (1996). *[[Hitler. Reden und Proklamationen]] 1939 – 1940. Kommentiert von einem deutschen Zeitgenossen. Ym-l 3.*  
* Domarus, M. (2004). *[[Hitler. Reden und Proklamationen]] 1941 – 1945. Kommentiert von einem deutschen Zeitgenossen. Ym-l 4.*  

## Jeeagh er neesht
* *[[Hitler. Reden und Proklamationen]]*
* Rolley oraidyn Adolf Hitler
* Rolley lioaryn bentyn rish Adolf Hitler
Lux Pascal

She ben-aghteyr Americaanagh as Shilleeagh as sheer-loayreyder tessen-cheintyssagh ee **Lux Balmaceda Pascal** (ruggit er 4 Mean Souree). Ta enney mie urree kyndagh rish e paartyn ayns ny straihyn çhellveeish Shilleeagh *[[Veinteañero a los 40]]* as *[[Juana Brava]]* as rish e paart 'sy fillym drama Shilleeagh *[[El Príncipe (fillym 2019)|El Príncipe]]*.

## Theater
* 2014: *La noche obstinada*
* 2017: *Tebas Land*
* 2019: *Kassandra*

## Rolley filmyn

### Filmyn
* 2011: *[[Baby Shower (fillym)|Baby Shower]]*
* 2016: *[[Prueba de actitud]]*
* 2019: *[[No quiero ser tu hermano]]*
* 2019: *[[Ella es Cristina]]*
* 2019: *[[El Príncipe (fillym 2019)|El Príncipe]]*
* 2024: *Bust* (fillym giare)
* 2024: *[[Miss Carbón]]*

### Çhellveeish
*2014: *[[Los 80]]*
*2015: *[[Veinteañero a los 40]]*
*2015: *[[Juana Brava]]*
*2017: *[[Narcos]]*
*2017: *[[12 días que estremecieron Chile]]*
*2018: *[[Santiago Paranormal]]*
*2019: *[[Héroes invisibles]]*
*2019–20: *[[La jauría (straih hellveeish)|La jauría]]*

## Imraaghyn

## Kianglaghyn magh
*
Loredana Errore

She arraneyder as screeudeyr arrane Iddaalagh jeh bun Romaanagh ee **Loredana Errore** (ruggit ayns Bucharest, y Romaan, er 27 Jerrey Fouyir 1984). Lurg commeeys ayns cohirraghyn arraneys eigsoylagh, hie ee magh da'n chied cheayrt 'sy vlein 2009 goaill arraneyn ec y nuyoo lhieggan jeh'n chlaare schlei Iddaalagh *[[Amici di Maria De Filippi]]*, raad ren ee roshtyn ny kione-chloiaghyn as haink ee stiagh 'sy nah ynnyd.

Ren ee fo-screeu conaant marish y lipaid recortys Sony Music Entertainment, lhig j'ee EP va enmyssit *Ragazza Occhi Cielo* y hoilshaghey magh 'sy vlein 2010. Va ny smoo na 60,000 coipyn er ny chreck as hooar eh teishtys plateen lurg tree shiaghtin. Ta Errore beaghey marish e mooinjer doltagh ayns Agrigento, yn ard-valley raad dirree ee magh lesh keim.

## Rolley jyskyn
### Albymyn/EP
* 2010 – *[[Ragazza occhi cielo]]*
* 2011 – *[[L'errore (albym Loredana Errore)|L'errore]]*
* 2012 – *[[Pioggia di comete]]*
* 2016 – *[[Luce infinita]]*
* 2020 – *[[C'è vita]]*
* 2022 – *[[Stelle (albym Loredana Errore)|Stelle]]*
* 2025 – *[[Grandi Successi]]*

## Imraaghyn

## Kianglaghyn magh
*
Maryna Viazovska

She maddaghteyr Ookraanagh ee **Maryna Sergiivna Viazovska** (, ruggit er 2 Nollick 1984). Ta enney urree kyndagh rish yn obbyr eck ayns paggal runtagyn. She slane olloo t'ee as she Caairliagh Heiltynys Earrooyn t'ee ec Undinys y Vaddaght ayns École Polytechnique Fédérale de Lausanne 'syn Elveeish. Va Boyn Fields bronnit urree 'sy vlein 2022.

## Imraaghyn

## Kianglaghyn magh
* Duillag thie Maryna Viazovska
*
Yulia Zdanovska

She maddaghteyr Ookraanagh va **Yulia Zdanovska** (4 Boaldyn 2000 &ndash; 8 Mayrnt 2022). V'ee marrooit ayns bleaystanys car Cah Kharkiv ayns ruegys Rooshagh er yn Ookraan.

## Imraaghyn
Pku

She greie kiaullee Armeainagh gollrish y chlarinaid eh yn ***pku***, ta lettyrit ***pzuk*** keayrtyn (). T'eh er ny ve enmyssit greie ashoonagh yn Armeain. She aerofone un-chuirtlagh ta'n *pku* marish shiaght tuill as reamys un hiaull lesh cughlin eairk tarroo foshlit ec un chione echey.

## Jeeagh er neesht
* Erkencho
* Erke
* Shofar

## Imraaghyn
*
*

## Kianglaghyn magh
*Karen Hakobyan, y mainshtyr ta gaarlaghey yn greie shoh
Neville Patterson

She briw lesh Ard-whaiyl Mississippi eddyr 1962 as 1986 va **Neville Patterson** (16 Toshiaght Arree 1916 – 15 Jerrey Souree 1987).

## Ynsagh, coorse bea, as shirveish chaggee
Hooar Patterson e cheim 'sy leigh veih Scoill Leigh Ollooscoill Mississippi 'sy vlein 1939. Ren eh leighderaght ayns Monticello, Mississippi, marish e ayr, agh daag eh dy gholl stiagh 'sy çhirveish 'sy 3oo Rheynn Armit jeh Armee ny Steatyn Unnaneysit 'sy theater Oarpagh jeh'n Nah Chaggey Dowanagh. Chossyn eh Boyn Rollage Ooha ec Cah y Voogh, as ren eh roshtyn keim captan.

## Shirveish vriwnyssagh
Ayns Mee Luanistyn 1947, va Patterson reiht myr briw lesh y Whaiyl Ard-reiltagh, raad ren eh briwnyssey feie ny smoo na 15 bleeaney, roish ren eh cosney yn reihys da ard-whaiyl y steat.

'Sy vlein 1962, hass Patterson gyn staanys 'sy reihys son dy ve ny Vriw lurg Harvey McGehee er ard-whaiyl y steat. Hass Patterson gyn staanys reesht 'sy reihys 'sy vlein 1970 as reesht 'sy vlein 1978. Haink eh dy ve ny hard-vriw 'sy vlein 1977, agh dobb eh veih lhing elley ayns reihys 'sy vlein 1986, as dirree eh ass yn oik er 30 Mean Souree 1986, tra dooyrt eh dy row eh geearree ny smoo golf y chloie.

## Bea phersoonagh as baase
Phoose Patterson rish Catherine Stough ass Jackson, Mississippi, as va daa ineen as mac oc. Hooar Patterson baase lurg teaym chree er y vagher golf as eh 71 vlein d'eash.

## Imraaghyn

## Lhaih neesht
*
Sulfeed aghtinnium(III)

Ta **sulfeed aghtinnium(III)** () çheet er co-vunstoo goul-rooragh aghtinnium marish yn ormley Ac2S3. Va'n sollan shoh aarlit trooid çhiow ocsalaid aghtinnium(III) ec 1400°C feie 6 minmidyn ayns mestey jeh daa-hulfeed charboan as sulfeed hiddragien. V'eh shickyrit dy nee sulfeed aghtinnium(III) va crooit lesh skeayl-vrishey scell-X.

## Imraaghyn
Rieker (sliennoo)

She sliennoo ta **Rieker**. Ta sleih ennoil marish y cliennoo shen goaill stiagh:

*Albert Rieker (1889–1959), jallooder Americaanagh va ruggit 'sy Ghermaan
*Manfred Rieker (r. 1939), forografee as kiaddeyder fotograf Germaanagh
*Morten Rieker (1940–2024), shiaulteyr Norlynnagh
*Rich Rieker (r. 1961), reagheyder bluckan-valley Americaanagh
Bożówka

She balley beg ayns shiar meanagh y Pholynn eh **Bożówka** (). T'eh soit ayns Baljaght Magnuszew, Coontae Kozienice ayns Queiggey Mazowsze.

## Imraaghyn
Ann Sullivan (biogheyder)

She biogheyder Americaanagh va **Ann Sullivan** (10 Averil 1929 – 13 Averil 2020). Er y chooid smoo, ren ee obbraghey lesh Disney Animation.

## Bea aeg as ynsagh
Va Sullivan ruggit myr Sara Ann McNeese ayns Fargo, Dakota Hwoaie, lesh Thomas as Helen (Kossick) McNeese. She coontysseyr va Thomas as giare-screeudeyr va Helen. Hie ee dys scoill Chatoleagh as, eisht, dys Ollooscoill Steat Dakota Hwoaie.

Hie ee er kesmadyn e shuyr dys California raad ren ee claaraghey ec yn ArtCenter College of Design ayns Pasadena.

## Coorse bea
Erreish j'ee irree magh dy rahoil ass y scoill ayns ny 1950yn, hoshee ee gobbraghey 'sy teyrlann pheintal vioghys lesh Disney Studios er filmyn, goaill stiagh *[[Peter Pan (fillym 1953)|Peter Pan]]*. Ny s'anmey, hie ee er assaaraght dy hroggal kiare dy chloan eck. 'Sy vlein 1973, hie ee gobbraghey lesh Hanna-Barbera.

Ren Sullivan filley dys Disney mysh y vlein 1987, raad ren ee bioghey filmyn lheid as *[[Oliver & Company]]* (1988), *[[The Little Mermaid (fillym 1989)|The Little Mermaid]]* (1989), as *[[The Prince and the Pauper (fillym 1990)|The Prince and the Pauper]]* (1990). Ayns ny 1990yn, ren ee peintal celyn da  *[[The Lion King]]* (1994), *[[Pocahontas (fillym 1995)|Pocahontas]]* (1995), *[[Hercules (fillym 1997)|Hercules]]* (1997), *[[Tarzan (fillym 1999)|Tarzan]]*, as *[[Fantasia 2000]]* (y jees oc 'sy vlein 1999). Ayns ny 2000yn, ren ee obbraghey er *[[The Emperor's New Groove]]* (2000), *[[Lilo & Stitch]]*, as *[[Treasure Planet]]* (y jees oc 'sy vlein 2002).

## Bea phersoonagh
Ayns ny 1950yn leah, phoose ee rish Kevin Sullivan. Va kiare dy chloan ec y phiyr, agh scarr ee veih y cheilley ayns ny 1970yn. She peinteyr jioogh va Sullivan. Dynsee ee ellyn dys ny paitçhyn 'sy nabooys La Mirada, California, raad ren y lught thie beaghey.

## Scuirr as baase
Cheau Sullivan e bleeantyn jerrinagh ec Motion Picture & Television Country House and Hospital, raad hooar ee baase kyndagh rish shagh-ghorlaghyn veih COVID-19 er 13 Averil 2020, tree laa lurg e 91d laa ruggyree. Daag ee kiare dy chloan, hoght oe, as kiare aa-oe.

## Imraaghyn

## Kianglaghyn magh
*
Yuriy Nikulin

She ceaueyder oard Soveidjagh va **Yuriy Nikulin ** (, *Yuriy Petrovich Nikulin*; 8 Jerrey Geuree 1931 – 1988). V'eh ruggit ayns Moscow. Ren eh cohirrey er son yn Unnaneys Soveidjagh ayns Cloiaghyn Olympagh y Touree ayns 1960 as 1964. Ren e vac Igor troggal yn oard chammah, as chossyn eh boyn ooha Olympagh er son y Fwirran Unnaneysit ayns 1992.

## Imraaghyn

## Kianglaghyn magh
* Beashnys ec *sport-strana.ru*
Ivor Danvers

She aghteyr Sostynagh va **Ivor Colin Danvers** (14 Jerrey Souree 1932 – 13 Mayrnt 2020). Va enney share er kyndagh rish e phaart myr Gerald Urquhart 'sy drama *[[Howards' Way]]* veih ny 1980yn lesh y BBC. V'eh ruggit ayns Westcliff-on-Sea, Essex.

Va paartyn çhellveeish elley echey, goaill stiagh paartyn ayns *[[Z-Cars]]*, *[[Softly, Softly (straih hellveeish)|Softly, Softly]]*, *[[The Troubleshooters (straih hellveeish Ghoaldagh)|The Troubleshooters]]*, *[[Juliet Bravo]]*, *[[Tenko (straih hellveeish)|Tenko]]*, *[[Minder (straih hellveeish)|Minder]]*, *[[Terry and June]]*, as *[[Keeping Up Appearances]]*. 'Sy vlein 2003, va paart goaldagh echey 'sy drama *[[Nekromanteia]]* 'sy straih-sheean *[[Doctor Who]]*.

Hooar Danvers baase ayns Mayrnt 2020 as eh 87 bleeaney d'eash.

## Imraaghyn

## Kianglaghyn magh
*
Yvonne Desportes

She cummeyder, screeudeyr, as ynseyder kiaull Frangagh va **Yvonne Desportes** (18 Jerrey Souree 1907 &ndash; 29 Nollick 1993). V'ee ruggit ayns Coburg, y Ghermaan, lesh Émile Desportes, cummeyder, as Bertha Froriep, peinteyr. She scoillar lesh Paul Dukas v'ee as chossyn ee yn 1d Grand Prix de Rome 'sy vlein 1932. V'ee ny ynseyder ec Scoill Chiaullee Phaarys as shymmey tekslioar chiaullee screeu ee. Chum ee ny smoo na 500 obbraghyn.

## Obbraghyn
Chum Desportes ny smoo na queig keead obbraghyn, goaill stiagh kiaulldramaghyn, sheeansaghyn, ballayaghyn, conshertoyn, kiaull hamyr, as kiaull ghoo as ghreienagh ny lomarcan. Mastey ny h-obbraghyn ren ee, t'ad goaill stiagh:
* La Foire aux Croûtes, 12 vyn-chiaull da'n woalley as da'n phianney
**Passionette: pour chant et piano*
**La Danse De Xylonette*
**Sonate Pour Un Bapteme*
**Suite Italienne*
* *20 petites pièces en forme d'études* da'n tailofone
* *Sicilienne et Allegro*, da'n chayrn as da'n phianney (1932)
* *Trifaldin*, ballay (1935)
* *Le Rossignol et l'[[:wikt:orvet|Orvet]]*, kiaulldramey (1936)
* *Les 7 Péchés capitaux*, ballay (1938)
* Cooidjaght Rangagh da kiare clarinaidyn Bb (1939)
* *Maître Cornelius*, kiaulldramey (1940) lurg Balzac
* *La farce du carabinier*, kiaulldramey (1943)
* *Ballade Normande*, da'n chayrn as da'n phianney (1943)
* *Variations symphoniques* (1946)
* *Improvisation*, da'n chayrn as da'n phianney (1953)
* Consherto da'n vwoalley n°1 (1957)
* Sheeanse n°1 *Saint-Gingolph* (1958)
* Consherto da'n woalley n°2 (1960)
* *Voyage au-delà d'un miroir*, da 3 bwoalley (1963)
* Sheeanse n°2  *Monorythmie* (1964)
* *Vision cosmique*, da 3 bwoalley marish y bronté(1964)
* *Le Forgeur de merveilles*, kiaulldramey (1965) lurg O'Brien
* Sheeanse n°3 *L'Éternel féminin* (1969)
* *Au-delà de la prière* da'n bronté as da'n chiaullane coyrd (1970)
* Sestet *La maison abandonnée*
* Oghtread da kiare gooyn as kiare coyrdyn
* Kiaraid
* Queigaid
* *Ambiances* da'n sopraneagh as 2 woalley
* 7 *Poèmes abstraits* da'n chor mestit as da'n woalley
* 8 *Pièces vocales* da'n ghoo ny lomarcan, da'n chor, as da'n chiaullane
* *Les amis de toujours* da'n chor mestit
* *Des chansons dans la coulisse* da'n trombone as da'n phianney
* *L'horloge jazzante* da'n tacsafone as da'n ghitar

## Noteyn

## Imraaghyn

## Farranyn-fys
* Hamer, Laura Ann: *Musiciennes: Women Musicians in France during the Interwar Years, 1919-1939* (Ph.D. diss., Ollooscoill Chayr Deeth, 2009).
* Vilcosqui, Marcel-Jean: "Yvonne DESPORTES", ayns: *Compositrices françaises au XXème siècle*, er ny reaghey lesh Jean Roy (Sampzon, FR: Éditions Delatour France, 2007).
* Gemignani, Michel: "Yvonne Desportes" (Paarys, Gemingnani, 1995).

## Kianglaghyn magh
* 
*
Sanah (arraneyder)

She arraneyder, screeudeyr arrane, biol-chloieder, as cummeyder Polynnagh ee **Zuzanna Irena Grabowska** (née **Jurczak**; ruggit er 2 Mean Fouyir 1997), ta enmyssit **sanah** (ayns lettyryn beggey rere mod) dy keirdey. Hooar ee enney ashoonaght 'sy vlein 2020 lesh skeaylley yn tingyl "Szampan" lhee, haink stiagh 'sy chied ynnyd 'sy chaart kiaullee. Ny s'anmey, skeayll ee magh e chied albym seyrlann *[[Królowa dram]]* (2020), haink stiagh 'sy chied ynnyd 'sy Pholynn chammah. Veih'n rah shen, t'ee er ny skeaylley magh tree albym seyrlann elley: *[[Irenka]]* (2021), *[[Uczta]]* (2022), as *[[Sanah śpiewa poezyje]]* (2022), haink stiagh 'sy chied ynnydyn 'sy Pholynn. Skeayll ee magh e queiggoo albym *[[Kaprysy]]* er 14 Mean Souree 2024.

Va'n ennym ardan "sanah" crooit lesh aagherraghey y lhieggan Baarlagh jeh'n ennym eck, Susannah. Roish shen, chloie ee for'n far-ennym "Ayreen", va goit magh ass e mean-ennym, Irena, y lhieggan Polynnagh jeh Irene.

## Imraaghyn

## Kianglaghyn magh

*
Ormehausen

She mullagh ec çheu hwoaie Chruink Linnormen ayns Sleityn Payer, Thalloo yn Venrein Maud, eh **Ormehausen**. Va fotografyn jeh glackit veih'n aer lesh Turrys-contoyrtys Antarctagh y Ghermaan (1938–39). Ren kaartgrafeeyn Norlynnagh caslyssyn-çheerey jeh veih towshanyn as jallooyn aer lesh Turrys-contoyrtys Antarctagh Norlynn (1956–60) as v'eh enmyssit Ormehausen (kione y pheisht). Ta'm mullagh soit  erskyn ardjid ny marrey as  erskyn y thalloo ta soit mygeayrt y mysh.

## Imraaghyn
*&nbsp;Ta'n art shoh goaill stiagh stoo 'sy reamys theayagh veih "Ormehausen Peak", *[[Geographic Names Information System]]*, United States Geological Survey
Allie Haze

She ben-aghteyr pornograafagh as craishteyder an-ghraagh Americaanagh ee **Allie Haze** (r. 10 Boaldyn 1987). Va Haze ruggit myr **Brittany Sturtevant** ayns San Bernardino, California, ny Steatyn Unnaneysit, as v'ee troggit ayns Redlands, California. Hoshee ee cloie er yn ardan, craishtey as cohirrey ayns tostylyn aalid tra v'ee aeg. Hoshee ee gobbyr 'sy çhynskyl pornograafagh ayns 2009 as daa vlein ny yei ren ee fo-screeu conaant liehlagh marish Vivid Entertainment. Blein ny yei, ren ee fo-screeu conaant marish LA Direct Models derrey Mean Souree 2015.

## Imraaghyn

## Kianglaghyn magh

* 
* Allie Haze er yn Internet Adult Film Database
* Allie Haze er yn Adult Film Database
* Twitter
John Beevor

She criggadagh Sostynagh jeh'n chied rang va **John Grosvenor Beevor** (1 Jerrey Geuree 1845 – 5 Boaldyn 1903). Chloie eh eddyr ny bleeantyn 1868 as 1871 lesh Nottinghamshire. V'eh ruggit as hooar eh baase ayns Barnby Moor, Sostyn.

She mac lesh Henry Beevor ass Retford, as v'eh ynsit ec Scoill Uppingham veih 1857 derrey 1862. Lurg shen, va coorse bea echey myr leighder.

## Mooinjer
She ayr lesh Henry Beevor, leighder, va John, as she ayr lesh John Grosvenor Beevor aeg (1905–1987) va Henry. Va John Grosvenor Beevor ny yantagh SOE 'sy Nah Chaggey Dowanagh. She ayr lesh yn ughtar Antony Beevor va John Grosvenor Beevor aeg.

## Imraaghyn
Hamlin Garland

She noaskeealagh, feelee, screeudeyr traaght, screeudeyr skeeal giare, Shorshagh, as aaronseyder sheekagh Americaanagh va **Hannibal Hamlin Garland** (14 Mean Fouyir 1860 – 4 Mayrnt 1940). Ta enney share er kyndagh rish e far-skeealaght bentyn rish eirinee heer-obbragh ass America Heear Veanagh.

## Obbraghyn

**[[Main-Travelled Roads]]* (1891)
**[[Jason Edwards: An Average Man]]* (1892)
**[[A Member of the Third House]]* (1892)
**A Little Norsk* (1892)
**A Spoil of Office* (1892)
**Prairie Folks* (1893)
**Prairie Songs* (1893)
**[[Crumbling Idols]]* (1894)
**Rose of Dutcher's Coolly* (1895)
**Wayside Courtships* (1897)
**The Spirit of Sweetwater* (1898)
**Ulysses S. Grant: His Life and Character* (1898)
**Boy Life on the Prairie* (1899)
**The Trail of the Gold Seekers* (1899)
**The Eagle's Heart* (1900)
**Her Mountain Lover* (1901)
**Delmar of Pima* (1902)
**The Captain of the Gray-Horse Troop* (1902)
**Hesper* (1903)
**The Light of the Star* (1904)
**The Tyranny of the Dark* (1905)
**Witch's Gold* (1906)
**The Long Trail* (1907)
**Money Magic* (1907)
**The Shadow World* (1908)
**The Moccasin Ranch* (1909)
**Cavanagh, Forest Ranger* (1910)
**Other Main-Travelled Roads* (1910)
**Victor Ollnee's Discipline* (1911)
**The Forester's Daughter* (1914)
**They of the High Trails* (1916)
**A Pioneer Mother* (1922)
**The Book of the American Indian* (1923)
**The Westward March of American Settlement* (1927)
**Prairie Song and Western Story* (1928)
**Iowa, O Iowa* (1935)
**Joys of the Trail* (1935)
**Forty Years of Psychic Research* (1936)
**The Mystery of the Buried Crosses* (1939)

### Straih Middle Border
* *A Son of the Middle Border* (1917)
* *A Daughter of the Middle Border* (1921) (1922 Aundyr Pulitzer da Beashnys ny Hene-veashnys)
* *Trail-Makers of the Middle Border* (1926)
* *Back-Trailers from the Middle Border* (1928)

### Cooinaghtyn
* *Roadside Meetings* (1930)
* *Companions on the Trail* (1931)
* *My Friendly Contemporaries* (1932)
* *Afternoon Neighbors* (1934)

## Imraaghyn

## Lhaih neesht
* Holloway, Jean. *Hamlin Garland: A Biography*. Austin: University of Texas Press, 2014.

## Kianglaghyn magh

*The Hamlin Garland Society
* 
* 
*
Erkki Tamila

She roieder rane liauyr Finnlynnagh va **Erkki Tamila** (5 Boaldyn 1911 &ndash; 25 Toshiaght Arree 2004). Ren eh cohirrey 'sy varathon ec Cloiaghyn Olympagh y Touree, 1936.

Chur Tamila daa recortys dowanagh sheese. Roie eh ratçh  er lhiurid er 1h 19m 48.6s ayns Joensuu, Finnlynn. Shiaght laa ny yei, er 6 Mean Fouyir 1937, roie eh ratçh  er lhiurid er 1h 21.7m.

## Imraaghyn
Silvano Canzoneri

She carthan-oayllee Iddaalagh va **Silvano Canzoneri** (4 Toshiaght Arree 1941 &ndash; 5 Jerrey Fouyir 1995).

She sur-oayllee v'eh er Coleoptera, as er Tenebrionidae, Diptera, as Ephydridae er lheh.

Va Canzoneri ruggit ayns Corleone as hooar eh baase 'sy Veneesh.

## Imraaghyn
*Coleoptera org  Goaill stiagh slane beashnys as rolley ny tacsyn va soilshit lesh.
Radio Sessions (albym Curve)

She albym çhaglit y vann Goaldagh Curve eh ***Radio Sessions***. She albym çhaglit t'eh ta goaill stiagh recortyssyn va jeant car y daa heshoon oc er son claare John Peel er y stashoon radio BBC Radio 1.

## Rolley raneyn
#"Ten Little Girls" – 4:42
#"No Escape From Heaven" – 4:47
#"The Colour Hurts" – 3:48
#"Coast is Clear" – 4:14
#"Die Like a Dog" – 4:35
#"Horror Head" – 3:30
#"Arms Out" – 4:46
#"Split into Fractions" – 4:47

Va raneyn 1 dys 4 er ny recortyssey er 10 Mayrnt 1991, er ny skeayley magh er 30 Mayrnt 1991, as er ny ghientyn lesh Dale Griffin.
Va raneyn 5 dys 8 er ny recortyssey er 11 Toshiaght Arree 1992, er ny skeayley er 23 Toshiaght Arree 1992, as er ny ghientyn lesh Mike Robinson.

## Imraaghyn
Rolf Bækkelund

She biol-chloieder as stiureyder kiaull Norlynnagh va **Rolf Bækkelund** (30 Boaldyn 1925 – 21 Luanistyn 2024).

## Coorse bea
Dynsee Bækkelund lessoonyn veih'n viol-chloieder Ernst Glaser tra v'eh foast aeg. Ren eh studeyryssyn ayns Praag veih'n vlein 1948, as hannee eh 'sy Çheckoslovack derrey 1957. Ny s'anmey, ren eh obbraghey myr ynseyder kiaullee ayns Molde as ayns Gjøvik.

Va Boyn Toilçhinys y Ree bronnit er 'sy vlein 1995.

## Bea phersoonagh as baase
Va Bækkelund ruggit ayns Oslo er 30 Boaldyn 1925. She braar lesh y phianneyder Kjell Bækkelund v'eh.

Car cummaltys Germaanagh Norlynn 'sy Nah Chaggey Dowanagh, ghow eh ayrn 'sy sthaagey theayagh, as v'eh goit as freilt ayns carçhyr ec Victoria Terrasse.

Hooar Bækkelund baase er 21 Luanistyn 2024, as eh 99 bleeaney d'eash.

## Imraaghyn

## Kianglaghyn magh
*
Ariana Marie

She ben-aghteyr pornograafagh, craishteyder an-ghraagh, daunseyr, as caillin shamraig Americaanagh ee **Ariana Marie** (ruggit myr **Hali Marie Waumans** er 15 Mayrnt 1993). Hoshee ee gobbraghey 'sy çhynskyl pornograafagh 'sy vlein 2013. Ayns Mee Houney 2014, v'ee reiht myr Penthouse Pet of the Month, as t'ee er ny ve enmyssit da ram aundyryn 'sy çhynskyl eck, goaill stiagh AVN Awards as XBIZ Awards.

## Aundyryn as enmyssaghtyn

## Imraaghyn

## Kianglaghyn magh

*
*
*
*
Carolina Abril

She eear-ven-aghteyr pornograafagh as stroodeyr Spaainagh ee **Carolina Abril** (ruggit myr **Carolina Ferrer** ayns Santa Cruz de Tenerife, y Spaainey er 19 Jerrey Souree 1992).

## Beashnys
Hoshee Abril gobbraghey 'sy çhynskyl pornograafagh 'sy vlein 2012 tra v'ee 18 bleeaney d'eash tra hie ee dys e kied chloie-reihys. Ren ee obbraghey marish y jantagh fillym pornograafagh Spaainagh Torbe er e ghuillag ynnyd-eggey, Putalocura.

'Sy vlein 2013, ren ee cosney yn taishbynys an-ghraagh er-linney *La Mansión de Nacho*, va stiurit lesh yn aghteyr as y stiureyder Nacho Vidal.

Veih'n toshiaght eck 'sy phornograafaght, t'ee er obbraghey marish ny seyrlannyn Evil Angel, Girlfriends Films, Brazzers, Lust Films, as Private, mastey seyrlannyn elley.

Ayns 2014 as 2016, hooar ee daa enmyssaght ec Aundyryn XBIZ son Ellyneyr Bwoirrin Joarree yn Vlein.

Ayns Mee ny Nollick 2015, va Abril soilshit er coodagh yn earishlioar *[[Interviú]]*.

Bentyn rish e keintyssaght, ayns ram co-akinyn ta Abril cur sheese urree hene myr dooinney ooilley-cheintyssagh.

Ayns Mee Houney 2020, ren ee fogrey magh trooid yn ardan Twitch, as trooid e moggylyn sheshoil ny s'anmey, dy row ee girree ass çhynskyl ny filmyn pornograafagh. Derrey yn fogrey shen, va Abril er chloie ayns ny smoo na 150 fillym myr ben-aghteyr.

## Imraaghyn

## Kianglaghyn magh

* 
* 
* Carolina Abril er Twitter
* Carolina Abril er Instagram
August Eduard Cunitz

She jeeoilagh Protestoonagh ass yn Alsaash va **August Eduard Cunitz** (29 Luanistyn 1812 &ndash; 16 Mean Souree 1886). V'eh ruggit ayns Strasbourg.

Ren eh studeyryssyn ec Ollooscoill Strasbourg, as haink eh dy ve ny leaghteyr ec y chlere-scoill Phrotestoonagh 'sy vlein 1837. 'Sy vlein 1857 haink eh dy ve ny cho-olloo, as haink slane ollooaght 'sy vlein 1864. Veih'n vlein 1872 as er oaie, dreill eh post cosoyllagh ayns olloo-rheynn y jeeoilys aa-oardit 'syn ollooscoill.

## Obbraghyn reiht
Marish Édouard Guillaume Eugène Reuss, ren eh reaghey *Beiträge zu den theologischen Wissenschaften* (6 ym-lioar, 1847–55). Marish Reuss as Johann Wilhelm Baum, ren eh reaghey obbraghey John Calvin, *Ioannis Calvini Opera quae supersunt omnia* (59 ym-lioar, 1863–1900). Ta eabyn screeuee lesh Cunitz goaill stiagh:
* *De Nicolai II. decreto de electione pontificum Romanorum*, 1837.
* *Considerations historiques sur le développement du droit ecclésiastique protestant en France*, 1840.
* *Histoire ecclésiastique des églises réformées au royaume de France* (marish Johann Wilhelm Baum; 3 ym-lioar, 1883–89)
* *Ein Katharisches Rituale*, 1852 &ndash; Oardagh Catharagh.

## Imraaghyn